MOSS Digital » Our Members | Canadian Worker Co-op Federation
MOSS Digital » Our Members
Work 594 Dufferin Ave London Ontario N6B 2A4 work Work Phone: 519-671-1763work Work Email: admin@mossdigital.caINTERNET Website: http://www.mossdigital.ca Die 2017 foto van die hele skool
Hoërskool Stella bedank die gr.11 leerders, ouers en Mev. Elmarie Scholtz vir die pragtige bord wat hul opgerig het by die skool se hoofingang.
Volgende jaar word die skool 100 jaar oud en daarom het die bord die 100 jarige embleem op en daarmee saam vier ons ook 'n 100 jaar van uitnemendheid. Baie dankie vir hierdie wonderlike geskenk wat terselfdertyd ons ingang so verfraai!
Voor vlnr: Darinda Bylevld, Leonè Harris, Danèl Herholdt en Jana Malan.
2de ry vlnr: Nikita Aarts, Melani King, Le-Mari Schoeman, Rianè Engelbrecht, Jennifer de Lange, Keletso Monamudi, Maryke Wessels, Annemie van Wyk en Melton Leukes.
3de ry vlnr: Mev. Laetitia Beukes (skoolhoof), Mev. Elmarie Scholtz (klasonderwyseres), Hs Kotze, Rudò Engelbrecht, Willie van der Ryst, Lize-Mari Erasmus, Lize Stoltz, Rialette Badenhorst en Kamagelo Lemme.
Agter vlnr: Theodor van Rensburg, Liam Sweeney, Ruan Wiid, Herman van den Berg en Riaan Steenkamp.
Ons is baie trots om te deel dat Suna Swanepoel, ons hoofdogter, die Nasionale wenner van die SA Taalbond eksamen is.
Sy het die die beste presteer in beide Afrikaans en Engels, in die land. Beide vraestelle is op huistaalvlak afgelê.
Dit is regtig 'n besonderse prestasie en ons sê vir haar baie geluk!
Die skool is volgende jaar 100 jaar oud. Vir die 1ste keer in ons skool se geskiedenis vind die FINAAL vir netbal op Stella plaas. 3 van die 4 netbalspanne het bo-aan die liga as nr. 1 geëindig, en hul semi-finale gewen. Kom ondersteun ons asseblief op Saterdag, 29 Julie 2017, op ons tuisvelde. Hierdie sal nie maklik weer in die toekoms gebeur nie!! KOM MAAK GESKIEDENIS SAAM ONS!!
Ongeveer 5 jaar gelede, het 'n oudskolier, Norma Swart nou Booysen ons geskakel en gevra of Stella en Hoopstad, waar sy skoolhou, 'n Interskole kan hou. Mev. Byleveld het dit met die Beheerliggaam en skoolhoof bespreek, waarna dit goedgekeur is. Die redes vir die Interskole is as volg:
1. Stella en Hoopstad is albei gekombineerde skole.
2. Stella en Hoopstad skole is naastenby ewe groot.
3. Stella en Hoopstad is albei boerdery gemeenskappe .
4. Baie van Stella se oudskoliere is onderwysers by Hoopstad.
Elke jaar groei die Interskole met rasse skrede. Daar word meegeding om 'n trofee vir die algehele wenner van die dag. Medaljes word oorhandig vir elke speler van die wedstryd by elke wedstryd.
Volgende jaar (2018) gaan dit nog groter wees, omdat daar 3 sportsoorte gaan bykom: Atletiek, Swem en Tweekamp. Bulletjierugby gaan dan gespeel word om o/3 - o/8 seuns te akkomodeer.
Elke jaar word daar uit die graad 12 groep 'n Sjampanje Nooi gekies om hul skool te verteenwoordig. Die 1ste rugbyspanne word dan voorgestel aan elk se skoolhoof.
Die jaar was dit Micaela Louw van Stella en CÃ¨-Het Nel van Hoopstad se beurt om vir hul skole te pronk.
Hiermee wil ons graag Hoopstad bedank vir hul deelname en sportmanskap. Dit is elke jaar 'n hoogte punt op Stella se kalender.
Baie geluk ook aan Hoopstad wat die algehele trofee gewen het.
Volgende jaar doen ons dit weer.
Baie dankie aan Jacinda Herholdt wat die Pom-Pom meisies se pragtige kleredrag geborg het. Die dames o.l.v Juf. Ramona vd Merwe gaan seker maak die skool se byeenkomste en spanne kry die regte ondersteuning met hul skouspelagtige vertonings. #StellaTrots
Met die skool se 100ste verjaarsdag in 2018, gaan ons kort kort iets ouds deel. Juf. Marlene Byleveld is nogsteeds deel van die skool hier is sy saam met 'n van die vele netbalspanne wat sy afgerig het. As daar oudskoliere is wat graag fotos het en met ons wil deel. Epos dit na stellasport@lantic.net, of handig dit by Venessa in die kantoor in.